EkBass/fiwiki-20250220-pages-articles huggingface dataset:
Sandhoffin tauti

Sandhoffin tauti on lysosomaalinen kertymäsairaus, joka aiheuttaa etenevän hermostorappeuman. Tauti johtuu kromosomin 5 HEXB-geenin mutaatiosta ja periytyy peittyvästi autosomissa.Johanna Rintahaka, Sandhoffin tauti Tukiliitto 21.1.2022, viitattu 25.6.2023 Sandhoffin taudista tunnetaan lapsuudessa, nuoruudessa ja aikuisiällä alkavat tautimuodot. Lapsuusiässä alkavassa tautimuodossa kehitys on normaalia 3–6 ensimmäisen elinkuukauden ajan. Ensimmäisenä oireena voi olla ataksia tai dystonia, ja lapsen oireisto on nopeasti etenevä. Muita Sandhoffin taudin oireita ovat etenevä motorinen ja älyllinen heikkeneminen, syömisvaikeudet, yleinen heikkous, sokeutuminen, hepatomegalia, splenomegalia ja makrokefalia. Potilaiden kasvonpiirteitä on kuvattu "nukkemaiseksi". Sandhoffin taudin oireet ovat hyvin lähellä Tay–Sachsin taudin oireita. Sandhoffin tautia sairastavaa tutkittaessa voidaan huomata virtsan korkea oligosakkaridipitoisuus ja usein verkkokalvon kirsikanpunaiset pilkut. Myöhemmin puhkeavissa tautimuodoissa oirekuva on erittäin vaihteleva. Jos Sandhoffin taudin oireet alkavat varhaislapsuudessa, sairastuneella on korkea riski kuolla jo neljänteen ikävuoteen mennessä, monesti hengitystieinfektion seurauksena. Elinajanodote kuitenkin vaihtelee huomattavasti taudin alkamisiän ja yksilöllisen taudinkuvan mukaan. Sairauden hoito on oireenmukaista, sillä parannuskeinoa ei tunneta. Euroopassa Sandhoffin taudin yleisyydeksi on arvioitu 1/130 000, ja tautia pidetään yhtä yleisenä miehillä ja naisilla. Konrad Sandhoff kuvasi mukaansa nimetyn sairauden ensimmäisenä vuonna 1968. == Lähteet == Luokka:Perinnölliset sairaudet Luokka:Neurologiset sairaudet
Frynsin oireyhtymä

Frynsin oireyhtymä on monia epämuodostumia aiheuttava geneettinen oireyhtymä. Epämuodostumia esiintyy varsinkin kasvoissa, raajoissa, palleassa, keuhkoissa, aivoissa ja sydämessä.Johanna Rintahaka, Frynsin oireyhtymä Tukiliitto 4.1.2022, viitattu 25.6.2023 Oireyhtymästä kärsivät selviytyvät harvoin ensimmäistä elinkuukauttaan pidempään. Oireyhtymä periytyy peittyvästi autosomissa.Anne Slavotinek, Fryns Syndrome National Library of Medicine 18.4.2007, viitattu 25.6.2023 Frynsin oireyhtymään liittyvät sille tyypilliset kasvonpiirteet. Raajoissa ja kasvoissa todetaan monenlaisia epämuodostumia. Suulakihalkio on todettu puolilla ja huulihalkio neljänneksellä potilaista. Oireyhtymälle luonteenomainen piirre on palleatyrä, johon usein liittyy keuhkojen alikehittyneisyys. Aivoissa tyypillisiä poikkeavuuksia ovat aivokammion laajentuma, hydrokefalia, Dandy–Walkerin epämuodostuma ja aivokurkiaisen puuttuminen. Frynsin oireyhtymään on liittynyt 40 %:lla potilaista sydämen eteisten väliseinän puutos. Lisäksi 10 %:lla on todettu kammion väliseinän puutos ja 10 %:lla aortan poikkeavuus. Frynsin oireyhtymään on liittynyt myös hengitysteiden, ruoansulatuskanavan, virtsa- ja sukupuolielinten, lihasten ja luuston epämuodostumia. Frynsin oireyhtymän varhainen kuolleisuus on korkea eikä potilaiden kasvusta ja psykomotorisesta kehityksestä ole paljon tietoa. Oireyhtymän ennustetta kuitenkin määrittävät siihen liittyvien epämuodostumien laajuus ja vaikeusaste; jos palleaongelmia ei ole, ennuste on parempi. On kuvattu yli vuoden ikäisiksi eläneitä potilaita, joilla on ollut eriasteisia neurologisia ongelmia. Harvinaisina on ilmennyt lievempiä taudinkuvia, joissa lapsi on jopa oppinut kävelemään ja ymmärtämään puhetta. Frynsin oireyhtymän kuvasi ensimmäisenä Jean-Pierre Fryns vuonna 1979 kahdella kuolleena syntyneellä siskoksella. Esiintyvyyden on arvioitu olevan elävinä syntyneillä 1/14 000\. Synnynnäisestä palleatyrästä kärsivistä 4–10 %:n on arvioitu kärsivän Frynsin oireyhtymästä.Fryns syndrome Orphanet, viitattu 25.6.2023 == Lähteet == Luokka:Oireyhtymät Luokka:Perinnölliset sairaudet
Matthew–Woodin oireyhtymä

Matthew–Woodin oireyhtymä on geneettinen oireyhtymä, joka aiheuttaa molemminpuolisen anoftalmian eli silmättömyyden tai harvemmin mikroftalmian eli pienisilmäisyyden. Lisäksi siihen kuuluu vaihteleva yhdistelmä muita oireita, kuten keuhkojen vajaakehittyneisyys tai puuttuminen, palleatyrä tai pallean kohoasento ja sydämeen ja verisuoniin liittyviä puutteita.Matthew-Wood syndrome Orphanet, viitattu 25.6.2023 Matthew–Woodin oireyhtymä johtaa yleensä varhaiseen kuolemaan, ja vain hyvin harvojen lasten on raportoitu eläneen pidempään kuin muutaman vuoden.Matthew-Wood Syndrome in Monochorionic, Diamnionic Twins Thieme 2021, viitattu 25.6.2023 Elossa olevilla on havaittu kehitysvamma. Matthew–Woodin oireyhtymän esiintyvyys on vähäisempi kuin yksi miljoonasta. Tauti periytyy autosomissa vallitsevasti tai peittyvästi. == Lähteet == Luokka:Oireyhtymät Luokka:Perinnölliset sairaudet
Lehtimetalli

Lehtimetalli on valssattua ja erittäin ohueksi taottua metallia tai metalliseosta.Lehtimetalli Tietosanakirja. Osa 5, palsta 743. Tietosanakirja- osakeyhtiö 1913 Lehtialumiinia käytetään lehtihopean asemesta. Se on erittäin puhdasta metallia. Lehtihopea voidaan takoa jopa 0,0002 millimetriä ohueksi levyksi, jonka läpi valo tulee vihertävänä tai keltaisenharmahtavana. Sitä käytetään välikultana, valekultauksena peilien ja kehysten kultalistoissa, jolloin kullanväri saadaan lakkavernissan avulla. Lehtihopea mustuu helposti ilmassa, jonka vuoksi sen asemesta käytetään lehtialumiinia. Lehtikultaa on olemassa eri värivivahteita: punaista, keltaista, vihreää ja valkoista, joista punainen on vaskipitoista ja keltainen, vihreä ja valkea laji saadaan hopean avulla. Kulta voidaan takoa 0,0001 millimetrin paksuiseksi, ja sen läpi valo tulee vihreänä. Paksuin lehtikulta on nimeltään tehdaskulta. Välikulta on lehtikultaa, jonka toinen puoli on hopeaa. Valelehtikulta (tombak-lehti) on tehty vaskisinkkiseoksista. Lehtikultaa käytetään muun muassa metallin, puun ja kirjojen kultaamiseen. Tinapaperia eli lehtitinaa eli stanniolia on valmistettu useaa eri paksuutta. Tinapaperi valmistetaan erittäin puhtaana; lyijypitoinen tinapaperi ei käy elintarvikkeiden kääreeksi. Elintarvikkeissa käytetään siksi nykyisin alumiinifoliota.Bladmetall, Nordisk familjebok, osa 3, palsta 626. Uggleupplagan. Nordisk familjeboks förlags 1951 On myöskin olemassa lehtiantimonia, lehtiplatinaa ja lehtivaskea. == Lähteet == Luokka:Metallit
Ville Koski

Ville Koski (s. 27. tammikuuta 2002, Tuusula) on suomalainen jalkapalloilija, joka pelaa puolustajana Kroatian pääsarjassa NK Istra 1961:n riveissä. == Ura == Tuusulassa syntynyt Koski pelasi nuorena TuPS:n ja PKKU:n juniorijoukkueissa. PKKU:ssa Koski pelasi kaudella 2018 13 ottelua Kakkosessa, mutta PKKU:n pudottua Kolmoseen kauden päätteeksi, Koski siirtyi FC Hongan organisaatioon. Hongan edustusjoukkueessa hän debytoi kaudella 2020. Keskuspuolustajana nykyään tunnettu Koski oli alun perin pelipaikaltaan keskikenttäpelaaja, mutta Suomen poikamaajoukkeissa hänen pelipaikakseen valikoitui keskuspuolustaja. Seurajoukkuetasolla Kosken pelipaikka oli kuitenkin keskikentällä aina kaudelle 2020 asti. Kauden 2023 päätyttyä Koski allekirjoitti nelivuotisen sopimuksen kroatialaisen NK Istra 1961:n kanssa. Koski on edustanut Suomea useissa eri poikamaajoukkeissa. Alle 21-vuotiaiden maajoukkeessa hän on ollut vakiokasvo vuodesta 2021. Koski debytoi A-maajoukkueessa talvimaaottelussa Viroa vastaan 12. tammikuuta 2023. == Lähteet == Luokka:Suomalaiset jalkapalloilijat Luokka:Vuonna 2002 syntyneet Luokka:Elävät henkilöt
4-tert-butyylifenoli

4-tert-butyylifenoli (C10H14O) eli p-tert-butyylifenoli on fenolijohdannaisiin kuuluva orgaaninen yhdiste. Yhdistettä voidaan käyttää polymeerien valmistamiseen ja hapettumisenestoaineena. == Ominaisuudet, valmistus ja käyttö == Huoneenlämpötilassa 4-tert-butyylifenoli on valkoista kiteistä ainetta. Yhdiste liukenee vain niukasti veteen ja liukoisuus kasvaa lämpötilan kasvaessa. Aine liukenee hyvin emäksiin ja orgaanisiin liuottimiin, esimerkiksi etanoliin ja dietyylieetteriin.Helmut Fiege, Heinz-Werner Voges, Toshikazu Hamamoto, Sumio Umemura, Tadao Iwata, Hisaya Miki, Yasuhiro Fujita, Hans-Josef Buysch, Dorothea Garbe & Wilfried Paulus: "Phenol Derivatives", teoksessa Ullmann's Encyclopedia of Industrial Chemistry, John Wiley & Sons, New York, 2000. Vol. 26 s. 523, 538–539, 542 ISBN ? 4-tert-butyylifenolia valmistetaan fenolin ja isobuteenin reaktiolla, jonka katalyyttinä toimivat muun muassa rikki- tai fosforihapot, happamat zeoliitit tai ioninvaihtohartsit ja sinkkikloridi. Myös fenolin ja 2-tert-butyylifenolin tai 2,6-di-tert- butyylifenolin välistä vaihtoalkylointireaktiota käytetään.John F. Lorenc, Gregory Lambeth & William Scheffer: "Alkylphenols", teoksessa Kirk-Othmer Encyclopedia of Chemical Technology, John Wiley & Sons, New York, 2003. Vol. 2, s. 221 4-tert-butyylifenolia käytetään erityisesti fenoliformaldehydihartsien valmistuksessa. Polykarbonaattien valmistuksessa 4-tert-butyylifenolia käytetään säätämään tuotteen molekyylimassaa. Yhdisteestä valmistetaan myös liimoja, hajusteissa käytettäviä yhdisteitä, emulgaattoreita ja kaliksareeneja. Kumeihin ja saippuoihin 4-tert- butyylifenolia lisätään hapettumisenestoaineeksi. == Lähteet == == Aiheesta muualla == * International Labour Organization (ILO): para-tert-Butylphenol * Human Metabolome Database (HMDB): 4-tert-Butylphenol Luokka:Fenolit
Vijay (elokuva)

Vijay (suomeksi ”Voitto”) on vuonna 1988 ensi-iltansa saanut intialainen hindinkielinen toimintadraamaelokuva, jonka on ohjannut Yash Chopra. Pääosia näyttelevät Rajesh Khanna, Hema Malini, Rishi Kapoor, Anil Kapoor, Meenakshi Sheshadri, Sonam ja Anupam Kher, joka voitti roolisuorituksestaan parhaan miessivuosan Filmfare Awards -palkinnon. Elokuva oli taloudellinen pettymys. == Juoni == Elokuva kertoo tarinan ihmisistä, joita yhdistää rakkaus ja ystävyys, kunnes heistä tulee vihollisia ja he pyrkivät haavoittamaan toisiaan. == Näyttelijät == == Soundtrack == == Lähteet == == Aiheesta muualla == * * Luokka:Vuoden 1988 intialaiset elokuvat Luokka:Intialaiset toimintaelokuvat Luokka:Intialaiset draamaelokuvat Luokka:Hindinkieliset elokuvat Luokka:Yash Chopran ohjaamat elokuvat Luokka:Yash Raj Filmsin elokuvat
Die Schweizerische Post

Sveitsin posti (ransk. La Poste suisse, ital. La Posta Svizzera, saks. Die Schweizerische Post, ret. La Posta Svizra) on sveitsiläinen postiyritys, Sveitsin hallituksen omistama valtionyhtiö, jonka pääkonttori on Bernissä, Sveitsissä ja jonka väri on Keltainen. Se perustettiin vuonna 1849, ja se hoiti myös puhelintoimintaa, mutta vuonna 1998 lennätin- ja puhelinliiketoiminta erotettiin ja yksityistettiin Swisscom. Yritys työllistää noin 54 000 henkilöä ja on Sveitsin toiseksi suurin, ja vuonna 2021 Sveitsin posti valittiin Maailman postiliitton toimesta maailman parhaaksi viidettä vuotta peräkkäin. ==Logot== File:PTT (ch) Logo 1988.svg|1982–1997 File:Schweizerische Post Logo.svg|1998–2023 File:Swiss Post logo 2023.svg|2023– ==Aiheesta muualla== * Die Schweizerische Post Luokka:Postiyhtiöt Luokka:Sveitsiläiset yritykset
Bernardo Bellotto

Bernardo Bellotto (hän käytti myös setänsä taiteilijanimeä Canaletto; 30. tammikuuta 1720 Venetsia – 17. lokakuuta 1780 Varsova) oli italialainen (venetsialainen) taidemaalari, joka tunnetaan tarkoista kaupunkinäkymäteoksistaan (veduta). ==Elämä ja ura== Bellotto polveutui taidemaalariperheestä ja opiskeli setänsä Canaletton alaisuudessa. Vuonna 1744 hän lähti matkalle Firenzeen, Vareseen, Torinoon ja Veronaan, jossa hän loi ensimmäiset itsenäiset kaupunkinäkymänsä. Vuonna 1746 Bellotto otti haltuunsa Englantiin lähteneen setänsä venetsialaisen työpajan, mutta jo vuonna 1747 hänet kutsuttiin Dresdeniin, jossa hän toimi Fredrik August I:n hovimaalarina vuodesta 1748 ja Dresdenin akatemian perspektiivin opettajana 1764–1766, lukuun ottamatta oleskelua Wienissä vuosina 1759–1760 ja Münchenissä 1761. Bellotton viimeinen luova kausi Varsovassa Stanislaus II Poniatowskin hovimaalarina (vuodesta 1770) ajoittuu vuosiin 1766–1780. Bellotto "pikkutarkoilla" kuvilla on jo historiallisena dokumenttina suuri arvo. Hän huolehti erityisesti oikeasta perspektiivistä käyttämällä camera obscura -menetelmää. Setänsä teoksiin verrattuna Bellotton teoksissa on voimakkaampia varjoja ja ne ovat sävyiltään ja väreiltään tummempia. Hän maalasi Dresdenin (17), Pirnan (14) ja Königsteinin (3) vedutoja kolmessa sarjassa ja niistä etsauksia. Wienissä hän teki 17 vedutaa, Münchenissä 3 ja Varsovassa 26. Lisäksi hän teki lukuisia italialaisia näkymiä, kuvitteellisia kaupunkinäkymiä ja kaksi muotokuvaa. Bellotton tarkkoja ja yksityiskohtaisia näkymiä Puolan pääkaupungista käytettiin toisen maailmansodan jälkeen kaupungin historiallisten osien restaurointiin. == Teoksia == Bernardo_Bellotto,_il_Canaletto_- _Dresden_from_the_Right_Bank_of_the_Elbe,_above_the_Augustusbrücke_- _WGA01830.jpg|Dresden Elben oikealta rannalta katsottuna Bernardo_Bellotto,_Widok_Warszawy_z_tarasu_Zamku_Królewskiego_-_03.jpg|Varsova kuninkaanlinnan terassilta katsottuna Bernardo_Bellotto,_il_Canaletto_- _View_of_Vienna_from_the_Belvedere.jpg|Wien, katsottuna Belvedereeltä ==Lähteet== ==Aiheesta muualla== Luokka:Italialaiset taidemaalarit Luokka:Vuonna 1720 syntyneet Luokka:Vuonna 1780 kuolleet
Karvinen (vuoden 2024 elokuva)

Karvinen () on toukokuussa 2024 ensi-iltansa saanut yhdysvaltalainen tietokoneanimaatioelokuva, jonka on ohjannut Mark Dindal. Elokuvan ääninäyttelijöihin kuuluvat Chris Pratt, Harvey Guillén, Samuel L. Jackson, Hannah Waddingham, Ving Rhames, Nicholas Hoult, Cecily Strong, Brett Goldstein, Bowen Yang ja Snoop Dogg. Elokuvan alkuperäinen ensi-iltapäivämäärä oli 16. helmikuuta 2024, mutta sitä siirrettiin myöhemmäksi päivämäärälle 24. toukokuuta 2024. Suomessa elokuva sai ensi-iltansa samana päivänä. == Ääninäyttelijät == Alkuperäinen ääninäyttelijä Suomenkielinen ääninäyttelijä Rooli Chris Pratt Markus Niemi Karvinen Harvey Guillén Osku Samuel L. Jackson Joonas Saartamo Viki Hannah Waddingham Kaija Koo Jinksu Ving Rhames Osku Ärilä Otto Nicholas Hoult Mikko Parikka Esko Dev Joshi Liisa Cecily Strong Sanna Stellan Marjo Malinen Brett Goldstein Rauno Ahonen Roland Bowen Yang Juha Varis Nolan Janelle James Olivia Snoop Dogg Petri Hanttu Maurice Jeff Foxworthy Jere Pöyhönen (Käärijä) terapialintu Barry Luke Cinque-White Henri Alén Vito Angus Cloud Taisto Oksanen Snickers Veeti Kallio Henry Alicia Grace Turrell Miranda Rönnberg Puhelinoperaattori Jukka Rasila Löydä lemmikkini -ääni ===Suomenkielinen versio=== Dubbausstudio: Eurotroll Ohjaus: Julius Nuora Käännös: Jukka Tiirikainen Äänitys: Julius Nuora Tuottaja: Kaisa Mertano Miksaus: Deluxe Media Teatterijakelu: Sony Pictures Finland Oy DVD-jakelu: SF Studios == Lähteet == == Aiheesta muualla == * Luokka:Karvinen-elokuvat Luokka:Vuoden 2024 yhdysvaltalaiset elokuvat
Cigarettes After Sex

Cigarettes After Sex on yhdysvaltalainen dreampop-yhtye, jonka Greg Gonzalez perusti vuonna 2008 Teksasin El Pasossa. Yhtye tunnetaan eteerisestä, usein unenomaisesta musiikkityylistään, usein romanssin ja rakkauden teemoille pohjautuvista sanoituksista sekä Gonzalezin äänestä, jota on kuvattu androgyyniseksi. Vaikka Cigarettes After Sexiä markkinoidaan ambient pop -yhtyeenä, sitä pidetään myös shoegazing-, slowcore- ja indie rockina. Yhtyeen debyytti-EP, I., julkaistiin vuonna 2012. Itsenäisen singlen "Affection julkaisun jälkeen vuonna 2015 Cigarettes After Sex julkaisi kesäkuussa 2017 samannimisen debyyttistudioalbuminsa, joka sai myönteisiä arvosteluja. Yhtyeen toinen studioalbumi, Cry, julkaistiin 25. lokakuuta 2019. Yhtyeen kolmas studioalbumi, X's julkaistaan 12. heinäkuuta 2024. == Albumit == === Studioalbumit === Albumi Julkaisutiedot Listasijoitukset Cigarettes After Sex * Julkaistu: 9.6.2017 * Levy-yhtiö: Partisan * Formaatti: digitaalinen, vinyyli, CD, kasetti - Cry * Julkaistu: 25.10.2019 * Levy-yhtiö: Partisan * Formaatti: digitaalinen, vinyyli, CD, kasetti - X's * Julkaistu: 12.7.2024 * Levy-yhtiö: Partisan * Formaatti: digitaalinen, vinyyli, CD, kasetti - === EP:t === Albumi Julkaisutiedot Listasijoitukset I. * Julkaistu: 21.7.2012 * Levy-yhtiö: Omakustanne * Formaatti: digitaaalinen, vinyyli, CD, kasetti - == Singlet == Vuosi Single Albumi Listasijoitukset 2015 Affection \- - 2016 K Cigarettes After Sex 2017 Apocalypse Cigarettes After Sex 2017 Each Time You Fall in Love Cigarettes After Sex 2017 Sweet Cigarettes After Sex 2018 Crush \- 2018 Neon Moon \- 2019 Heavenly Cry 2019 Falling in Love Cry 2020 You're All I Want \- 2022 Pistol \- 2023 Bubblegum \- 2023 Motion Picture Soundtrack \- 2024 Tejano Blue X's 2024 Dark Vacay X's 2024 Baby Blue Movie X's === Demot === * I Can See You (2009) * Cigarettes After Sex (Romans 13:9) (2011) == Lähteet == Luokka:Yhdysvaltalaiset popyhtyeet
Stefan Ortega

Stefan Ortega Moreno (s. Hofgeismar, Saksa) on saksalais-espanjalainen jalkapallomaalivahti, joka edustaa Manchester Cityä. 185 senttimetriä pitkä Ortega on oikeajalkainen ja painaa 84 kilogrammaa. Manchester Cityssa hänellä on sopimus vuoden 2025 kesään asti. Manchester Cityyn Ortega siirtyi Arminia Bielefeldista ilmaisiirrolla heinäkuussa 2022. Ortega on pelannut Englannin Valioliigassa 12 ottelua, joissa kuusi nollapeliä. Debyyttinsä Manchester Cityssa Ortega teki Mestarien liigan ottelussa Borussia Dortmundia vastaan lokakuussa 2022. Mestarien liigassa hän on pelannut Cityssä viisi ottelua. Toukokuussa 2024 Transfermarkt arvioi Ortegan arvon olleen 9 miljoonaa euroa. == Saavutukset == Päivitetty 27. toukokuuta 2024. ==== Manchester City ==== * Mestarien liiga: 2022–2023 * Englannin mestari: 2022–2023, 2023–2024 * FA Cup: 2022–2023 ==== Arminia Bielefeld ==== * 2. Bundesliigan mestari: 2019–2020 == Lähteet == == Aiheesta muualla == * Ortega Manchester Cityn sivuilla Luokka:Saksalaiset jalkapallomaalivahdit Luokka:Vuonna 1992 syntyneet Luokka:Elävät henkilöt
Živena

Živena on Slovakian vanhin naisasiajärjestö. Se on perustettu 4. elokuuta 1869 Martinissa. Järjestön nimi on juonnettu muinaisslaavien Živa jumalattaresta. == Historia == Živena perustettiin Itävalta-Unkariin kuuluneessa Keski- Slovakiassa aikana, jolloin Budapestin hallitus pyrki unkarilaistamaan etnisesti monimuotoisen puoliskonsa kaksoismonarkiasta. Järjestön panivat alulle neljä miestä, Ambro Pietor, Viliam Pauliny-Tóth, Martin Čulen sekä Mikuláš Ferienčík, jotka olivat edistysmielisiä slovakkinationalisteja. Heidän kutsustaan Martinin kaupunkiin saapui lukuisia naisia ympäri Slovakiaa vuonna 1869 uuden naisjärjestön perustamiskokoukseen. Heidän joukossaan oli muun muassa järjestön tuleva puheenjohtaja Elena Maróthy-Šoltésová.Baer, s.30 Perustamiskokouksessa Živenan toiminnan tavoitteiksi asetettiin slovakkityttöjen koulutusmahdollisuuksien edistäminen, haarajärjestöjen perustaminen koko Ylä-Unkarin alueelle sekä avun tarjoaminen sitä tarvitseville naisille. Erityisesti äitien työtä jälkikasvunsa kasvattajana haluttiin helpottaa. Järjestö osallistui myöhemmin vahvasti myös raittiusaatteen edistämiseen.Baer, s. 37 Živenan joutui unkarilaisviranomaisten valvottavaksi heti perustamisensa ensihetkistä lähtien. Unkarin laki esimerkiksi kielsi kansallisten järjestöjen haarajärjestöjen perustamisen, minkä lisäksi jatkuva lakkautusuhka haittasi lahjoitusten keräämistä sekä niiden eteenpäin jakamista. Myös Živenan pitkäaikainen tavoite perustaa naisten slovakin kielinen ammattikoulu ei pystynyt toteutumaan ennen Tšekkoslovakian itsenäistymistä vuonna 1918.Baer, s.33 Viranomaisten painostuksesta huolimatta Živena oli ainut slovakialainen instituutio joka pystyi pysymään toiminnassa koko unkarilaistamispolitiikan ajan. Kaikki muut joko pakotettiin lopettamaan tai he lopettivat itse toimintansa varojen puutteessa. Živenasta kirjan kirjoittaneen Štěpána Votrubován mukaan tämä johtui viranomaisten ylenkatseesta naisjärjestöjä kohtaan. He eivät pitäneet naisten johtamaa liikkettä aitona uhkana yhteiskuntajärjestykselle. Živena julkaisi myös lukuisia lehtiä, muun muassa kirjallisuuslehti Živenaa, jossa Maróthy-Šoltésován monet kuuluisimmista tarinoista julkaistiin ensimmäistä kertaa. Živena pakotettiin lopettamaan toimintansa vuonna 1955 sen jälkeen kun kommunistit olivat kaapanneet vallan Tšekkoslovakiassa muutama vuosi aiemmin. Samettivallankumouksen jälkeen järjestö perustettiin uudelleen samalla nimellä vuonna 1990. == Nykytilanne == Živenaan kuuluu vuonna 2023 noin tuhat jäsentä kahdessatoista paikallisliitossa ympäri Slovakiaa. Sen puheenjohtajana toimii Alena Heribanová. == Lähteet == * ===Viitteet=== == Aiheesta muualla == * Järjestön kotisivut Luokka:Ihmisoikeusjärjestöt Luokka:Feministiset järjestöt Luokka:Slovakialaiset järjestöt
Varhaisrenessanssi

Varhaisrenessanssi oli taiteen ja arkkitehtuurin tyylisuunta, joka oli renessanssin varhainen vaihe. Varhaisrenessanssin aikaa oli suurin osa 1400-luvusta, jolloin tämän tyylisuuntauksen syntysija ja keskittymä oli Firenze. Tyylisuuntaus levisi sieltä ensin muualle Italiaan ja myöhemmin muun muassa Saksaan ja Hollantiin. Varhaisrenessanssin syntyyn vaikuttaneita tekijöitä olivat aatemaailman muutokset, kuten maallistuminen ja humanististen aatteiden yleistyminen. Varhaisrenessanssin taidemaalauksessa tavoiteltuja päämääriä olivat luonnonmukaisuus ja esittämistavan perustuminen tiettyyn näkökulmaan. Kuvataiteessa näkyivät myös tieteeseen liittyvät seikat. Kuvataiteen aiheet liittyivät usein uskontoon ja mytologiaan. Varhaisrenessanssin arkkitehtuurissa ja myöskin kuvanveistotaiteessa oli saatu vaikutteita antiikin ajalta. Tuona aikana Firenzessä vallitsi uudistusmielisyys. Varhaisrenessanssin aikaisia taidemaalareita oli Masaccio, joka käytti maalauksissaan keskeisperspektiiviä ja jonka maalauksissa oli merkittäviä tilavaikutelmia. Muita tuon ajan taidemaalareita olivat Andrea Mantegna, joka pyrki yksityiskohtien täsmälliseen esittämiseen, sekä Piero della Francesca, jonka maalauksissa tulivat erityisesti esiin valot ja varjot. Varhaisrenessanssin arkkitehtuurissa esiintyneitä piirteitä olivat selkeät, symmetriset linjat ja harmonisuus. Rakennuksissa oli paljolti simpukankuori- ja ruusukuviota. Rakennusten suunnittelussa pidettiin tärkeänä kokonaisuuden tasapainoisuutta. == Lähteet == Luokka:Renessanssi
Sergio Gómez

Sergio Gómez Martín (s. 4. syyskuuta 2000 Badalona) on espanjalainen jalkapalloilija, pelipaikaltaan laitapuolustaja. Hän edustaa Real Sociedadia ja Espanjan alle 21-vuotiaiden maajoukkuetta. Gómez on 171 senttimetriä pitkä, vasenjalkainen ja painaa 68 kilogrammaa. Manchester Cityssä hänellä oli aiemmin sopimus vuoteen 2026 asti. Manchester Cityyn Gómez siirtyi belgialaisesta RSC Anderlechtista 13 miljoonan euron siirtokorvauksella elokuussa 2022. Manchester Cityn edustusjoukkueessa Gómez on pelannut 38 ottelua, joissa hän on syöttänyt kaksi maalia, näistä ensimmäisen lokakuun 2022 Manchesterin derbyssä keskitys Erling Braut Haalandin maaliin. Debyyttinsä Manchester Cityssa Gómez teki valioliiga-ottelussa Crystal Palacea vastaan elokuussa 2022. Kesäkuussa 2023 Transfermarkt arvioi Gómezin arvon olleen 13 miljoonaa euroa. == Saavutukset == Päivitetty 18. lokakuuta 2024. ==== Manchester City ==== * Englannin Valioliigan mestari: 2022–2023, 2023–2024 * Mestarien liiga: 2022–2023 * FA Cup: 2022–2023 * UEFA Super Cup: 2023 * Seurajoukkueiden maailmanmestaruus: 2023 ==== Borussia Dortmund ==== * DFL-supercup: 2020 ==== SD Huesca ==== * Segunda Divisiónin mestari: 2019–2020 ==== Espanja ==== * Alle 17-vuotiaiden Euroopan-mestari: 2017 * Alle 19-vuotiaiden Euroopan-mestari: 2019 * Olympiakultaa: 2024 ==== Yksilönä ==== * RSC Anderlechtin vuoden pelaaja 2022 == Lähteet == Luokka:Espanjalaiset jalkapalloilijat Luokka:Vuonna 2000 syntyneet Luokka:Elävät henkilöt
Gröna Lundin onnettomuus

Gröna Lundin onnettomuus tapahtui sunnuntaina 25. kesäkuuta 2023 hieman ennen puoltapäivää paikallista aikaa Gröna Lundin huvipuistossa Tukholmassa, Ruotsissa. Siinä huvipuiston Jetline-vuoristoradan ensimmäinen vaunu suistui raiteilta. Onnettomuudessa kuoli yksi ihminen ja yhdeksän loukkaantui. == Vuoristorata == Onnettomuuden aiheuttanut Jetline-vuoristorata on ollut käytössä yli 30 vuotta ja siinä ei ollut aiemmin todettu teknisiä ongelmia. Vuoristoradan huippunopeus on 90 km/h ja sen korkein kohta on 30 metriä maanpinnan yläpuolella. Radan pituus on 800 metriä ja siinä voi kokea 4,5 G:n kiihtyvyyden. == Lähteet == Luokka:Onnettomuudet Ruotsissa Luokka:Vuoden 2023 onnettomuudet Luokka:Tukholman historia Luokka:Huvipuistot
Polyphia

Polyphia on yhdysvaltalainen, Texasin Planossa 2010 perustettu progressiivinen yhtye. Sen jäsenet ovat kitaristi Tim Henson, kitaristi Scott LePage, basisti Clay Gober ja rumpali Clay Aeschliman. == Historia == Yhtyeen perustivat Tim Henson, Scott LePage, Clay Gober ja rumpali Brandon Burkhalter. Kokoonpano julkaisi itsenäisesti kaksi EP- levyä "Resurrect" 2011 ja 2013 "Inspire". "Resurrect" on ainoa yhtyeen julkaisu, jossa on yhtyeen omia lauluosuuksia, jotka esitti Burkhalter. 2013 kappale "Impassion" saavutti suosiota sosiaalisessa mediassa. Vuoden 2014 "Muse" - albumin yhtye pystyi tekemään yleisörahoituksella. Albumi nousi listalle auttaen Polyphiaa saamaan varsinaisen levysopimuksen, ja "Muse" julkaistiin uudelleen 2015. Brandon Bulkhalterin korvasi vuodeksi Randy Methe. Burkhalter palasi soittaen vuoden 2016 "Renaissance" - albumilla. Burkhalter lähti jälleen, ja tilalle tuli Clay Aeschliman. Uusi kokoonpano julkaisi EP:n "The Most Hated" 2017, jolta single "40 Oz" sai suosiota. Yhtye aloitti metalcore-kokoonpanona. Vuoden 2017 single "Lit" oli merkittävä askel poispäin tyylistä yhtyeen kehittäessä musiikkiaan monipuolisemmaksi. Laajalle yleisölle Polyphia on tehnyt läpimurtonsa "Remember That You Will Die" - albumilla, jolta on julkaistu neljä singleä, "ABC" ft. Sophia Black, "Playing God", "Bloodbath" ft.Chino, "Ego Death" ft. Steve Vai. Polyphia teki ensimmäisten julkaisujensa aikaan kiertueita julkaisemiensa videoiden kerättyä suosiota, mutta keskittyi sitten tehokkaampaan sosiaaliseen mediaan. Se saavutti huomiota erityisesti aidoilla live-studio esityksillä. Yhtye on silti myös suosittu konserttiesiintyjä. == Tyyli == Yhtye yhdistelee musiikissaan elementtejä elektronisesta tanssimusiikista, rapin ja hiphopin eri tyyleistä sekä popista ja modernista heavy-metalista. Yhtyeen musiikki on pääosin instrumentaalia, mutta se on tehnyt yhteistyötä laulajien kuten Deftones - yhtyeen Chinon sekä Sophia Blackin kanssa. Henson ja LePage ovat tehneet yhteistyötä Babymetal-yhtyeen kanssa. Soitto on teknistä ja tarkasti sovitettua kokoonpanolle siten, että kunkin instrumentin osuudet muodostavat yhdessä kokonaisuuden päämelodian ja sen variaatioiden johtaessa esitystä. Sointiväreihin sekä niiden tuotantoon on kiinnitetty paljon huomiota. ==Albumit== *Muse 2014 *Renaissance 2016 *New Levels New Devils 2018 *Remeber That You Will Die 2022 == Lähteet == Luokka:Yhdysvaltalaiset progressiivisen rockin yhtyeet
ICON Parkin onnettomuus

ICON Parkin onnettomuus tapahtui 24. maaliskuuta 2022, kun Freefall- vapaapudotustornissa olleen 14-vuotiaan Tyre Sampsonin turvapuomit aukesivat ja hän putosi 30 metriä maahan kuollen välittömästi. == Syy == Onnettomuuden syynä pidetään työntekijää, joka löysti Tyren turvapuomin säätöjä, mikä johti lopulta putoamiseen. Lisäksi Tyre painoi myös selvästi enemmän kuin laitteen valmistajan määrittelemä maksimipaino. == Freefall == Freefall oli ollut onnettomuuden tapahtuessa käytössä ainoastaan kolme kuukautta. Freefall oli maailman korkein vapaapudotustorni ja yksi maailman korkeimmista huvipuistolaitteista. Pudotus tapahtui siinä noin 130 metrin korkeudesta. Lokakuussa onnettomuuden seurauksena laite purettiin. == Lähteet == Luokka:Onnettomuudet Yhdysvalloissa Luokka:Vuoden 2022 onnettomuudet Luokka:Floridan historia Luokka:Orlando Luokka:Huvipuistot
SATS (yritys)

SATS Ltd. () on singaporelainen ilmailualan yritys. Se tarjoaa lentoasemien maa- ja matkustajapalveluita sekä lentoliikenteen ja laitoskeittiöiden catering-palveluita. Sen palveluksessa oli tilikaudella 2021–2022 noin 11 300 työntekijää. == Historia == SATS:n historia juontaa juurensa vuoteen 1947, jolloin Singaporen silloisella Kallangin lentoasemalla aloitti toimintansa maapalveluita ja lentokoneruokaa tuottava yksikkö. SATS:n itsenäinen toiminta alkoi joulukuussa 1972, jolloin se erotettiin erilliseksi Singapore Airlinesin tytäryhtiöksi. SATS:n ensimmäinen lentorahtiterminaali avattiin Singaporeen vuonna 1977. Yhtiö laajensi toimintaansa 1980-luvun lopulla ja 1990-luvun alussa perustamalla yhteistyöyrityksiä Malediiveille ja Kiinaan sekä laajentamalla omaa verkostoaan useisiin Itä- ja Kaakkois-Aasian maihin. Singaporen pörssiin SATS listautui vuonna 2000. Singapore Airlines luopui omistusosuudestaan SATS:ssä vuonna 2009. Toukokuussa 2012 SATS laajensi toimintaansa meriliikenteeseen, kun se voitti kilpailutuksen Singaporen risteilyterminaalin hallinnoinnista. == Palvelut == SATS tuottaa ruoka- ja maapalveluita yhteensä yli 60 sijainnissa kaikkiaan 14 maassa. Tilikaudella 2021–2022 se käsitteli yli 95 000 lentoa, 10,4 miljoonaa matkustajaa ja noin 1,7 miljoonaa tonnia rahtia. Sen keittiöt valmistivat yli 52 miljoonaa annosta lentokoneruokaa. Vuonna 2016 SATS oli neljänneksi suurin lentoyhtiöiden catering-palveluiden tarjoaja viiden prosentin markkinaosuudellaan. Ilmailualan ulkopuolella SATS tuottaa muun muassa laitoskeittiö- ja -pesulapalveluita sekä vastaa Singaporen risteilyterminaalin toiminnasta. == Lähteet == == Aiheesta muualla == * SATS:n kotisivut Luokka:Maapalveluyritykset Luokka:Ilmailualan catering-yritykset Luokka:Singaporelaiset pörssiyhtiöt
Máximo Perrone

Máximo Perrone (s. 7. tammikuuta 2003 Buenos Aires, Argentiina) on argentiinalais-espanjalainen jalkapalloilija, joka edustaa Manchester Citya ja Argentiinan 20-vuotiaiden maajoukkuetta keskikenttäpelaajana. Perrone on 177 senttimetriä pitkä, vasenjalkainen ja painaa 71 kilogrammaa. Manchester Cityssa hänellä on sopimus vuoden 2028 kesään asti. Manchester Cityyn Perrone siirtyi argentiinalaisesta Vélez Sarsfieldista 11 miljoonan euron siirtokorvauksella tammikuussa 2023. Perrone on pelannut Manchester Cityn edustusjoukkueessa yhden Valioliiga-ottelun Bournemouthia vastaan ja yhden cup-ottelun Bristol Citya vastaan. Maajoukkueessa Perrone on pelannut yhdeksän ottelua, joissa hän on tehnyt kaksi maalia: Guatemalaa ja Paraguayta vastaan. Kesäkuussa 2023 Transfermarkt arvioi Perronen arvon olleen 10 miljoonaa euroa. == Lähteet == == Aiheesta muualla == * Perrone Manchester Cityn sivuilla Luokka:Argentiinalaiset jalkapalloilijat Luokka:Espanjalaiset jalkapalloilijat Luokka:Vuonna 2003 syntyneet Luokka:Elävät henkilöt
Maissilapset

Maissilapset voi tarkoittaa seuraavia: * Maissilapset, Stephen Kingin kirjoittama vuoden 1977 kauhunovelli ** Maissilapset, novelliin perustuva vuoden 1984 kauhuelokuva
Mina Rosita Viejan onnettomuus

Mina Rosita Viejan onnettomuus tapahtui 27. helmikuuta 1908, kun aikaisin aamulla tapahtui valtava räjähdys Rosita Viejan hiilikaivoksessa Meksikossa. Räjähdys johti 200 kaivostyöntekijän kuolemaan toisessa kuilussa. Suurin osa heistä oli japanilaisia siirtotyöläisiä. Onnettomuus on edelleen pahin Meksikossa tapahtunut hiilikaivosonnettomuus. == Lähteet == Luokka:Onnettomuudet Meksikossa Luokka:Vuoden 1908 onnettomuudet Luokka:1900-luvun kaivosonnettomuudet
Hinaldağ

Hinaldağ on vuori Daşkəsənin piirikunnassa, Azerbaidžanissa. Se sijaitsee Tanrıyoxuşin länsiosassa, sekä Levçay-, Şəmkir- ja Gəncə-jokien valuma- alueella. Vuori on ollut täysin Azerbaidžanin hallinnassa vasta 25. marraskuuta 2021 lähtien. Vuoren korkeus on 3367 metriä. == Lähteet == Luokka:Azerbaidžanin vuoret
Beşbarmaq

Beşbarmaq on vuori, joka sijaitsee Siyəzənin piirikunnassa Azerbaidžanissa lähellä Kaspianmerta. Vuori on 382 metriä korkea ja sen päältä on näkymät Baku–Quba-moottoritielle. Vuori tunnetaan erityisesti myyttisistä tarinoistaan ja se on suosittu pyhiinvaelluksen kohde. == Lähteet == Luokka:Azerbaidžanin vuoret Luokka:Siyəzənin piirikunta
X-tetrasomia

X-tetrasomia on naispuolisilla erittäin harvinaisena esiintyvä kromosomipoikkeavuus, jossa X-kromosomeja on kahden sijaan neljä. X-tetrasomia ei aiheuta yhtenäistä oireistoa vaan laajalti yksilöllisesti vaihtelevia erityispiirteitä.Johanna Rintahaka, X-tetrasomia Tukiliitto 25.1.2022, viitattu 25.6.2023 X-tetrasomiaan liittyy muun muassa puheen ja motoristen taitojen oppimisen hidastuminen sekä kehitysviive. Joissain tapauksissa oireet voivat olla hyvinkin huomaamattomia. Jos X-tetrasomiaan liittyy oppimisvaikeuksia ja kehitysviivettä, ne yleensä vaihtelevat vaikeusasteeltaan lievistä kohtalaisiin.Tetrasomy X Orphanet, viitattu 25.6.2023 Kasvonpiirteet ovat osalla X-tetrasomiassa poikkeavat. Muita X-tetrasomian yhteydessä havaittuja piirteitä ovat olleet muiden muassa hypotonia, yliliikkuvat nivelet, lonkan kehityshäiriö, erilaiset luustopoikkeavuudet, pieni suu, huuli- ja suulakihalkio, eri sisäelimissä esiintyneet poikkeavuudet, käytöshäiriöt ja stressiherkkyys. Syntymäpainon on kuvattu usein jääneen alhaiseksi. X-tetrasomiaan on raportoitu liittyneen myös kasvanutta lapsuusiän infektioalttiutta. X-tetrasomia ei ole ennaltaehkäistävissä. Sen esiintyvyyden on katsottu olevan vähäisempi kuin yksi miljoonasta. X-tetrasomian aiheuttamien erityispiirteiden hoidossa voidaan käyttää esimerkiksi estrogeenihoitoa sekä puhe-, toiminta- ja fysioterapiaa. X-tetrasomia todetaan kromosomitutkimuksella, koska siihen viittaavaa yhtenäistä oirekuvaa ei ole. X-tetrasomia on kuvattu ensimmäisen kerran vuonna 1961. Kyseisen kromosomipoikkeavuuden kanssa syntyneiden elinajanodotetta on pidetty hyvänä. == Lähteet == Luokka:Sukupuolikromosomipoikkeavuudet
Terry Cavanagh

Terry Cavanagh on irlantilainen ohjelmoija ja pelisuunnittelija. Hän on tullut kuuluisaksi kaupallisista videopeleistään VVVVVV, Super Hexagon ja Dicey Dungeons. Cavanagh on tehnyt vuodesta 2007 lähtien lukuisia ilmaisia videopelejä, ja Bosca Ceoil -nimisen Chiptune-työkalun. Nykyisin Cavanagh asuu Lontoossa.Distractionware.com Project Clean State ==Lähteet== Luokka:Ohjelmoijat Luokka:Videopelisuunnittelijat Luokka:Irlantilaiset henkilöt Luokka:Vuonna 1984 syntyneet Luokka:Elävät henkilöt
Leedsin yliopisto

Leedsin yliopisto on julkinen tutkimusyliopisto Leedsissä, West Yorkshiressä, Englannissa. Yliopiston edeltäjät Leeds School of Medicine perustettiin vuonna 1831 ja Yorkshire College of Science vuonna 1874. Vuonna 1884 ne sulautuivat yhteen ja nimettiin uudelleen Yorkshire Collegeksi. Itse yliopisto perustettiin vuonna 1904.University of Leeds: Our History Yliopistossa opiskelee lähes 40 000 opiskelijaa, mikä tekee siitä yhden Britannian suurimmista yliopistoista.University of Leeds: About Russell Group: University of Leeds Times Higher Educationin mukaan Leedsin yliopisto on yksi Yhdistyneen kuningaskunnan 20:stä parhaasta yliopistosta ja yksi maailman 130:stä parhaasta yliopistosta. == Lähteet == == Aiheesta muualla == * Yliopiston kotisivut Luokka:Englannin yliopistot Luokka:Leeds
Suomen naisten cheerleadingmaajoukkue

Suomen naisten cheerleadingmaajoukkue on vuosittain yksilöurheilijoista koostettava maajoukkue, joka edustaa Suomea naisten cheersarjassa cheerleadingin MM-kilpailuissa. Liittojohtoinen naisten cheerleadingmaajoukkue on koostettu ensimmäistä kertaa vuoden 2016 MM-kilpailuja varten. Ennen vuotta 2016 MM-kilpailuissa Suomea on edustanut kulloinenkin Suomen mestari. Joukkue on 7 kilpailuissaan voittanut 4 kertaa kultaa ja 3 kertaa hopeaa. Vuonna 2023 joukkueen kapteeneina toimivat Emmi Reenkola ja Tuuve Häkkinen. ==Sijoitukset== Vuosi Kultaa Hopeaa Pronssia 2016 2017 2018 2019 2020 Peruttu koronapandemian vuoksi 2021 2022 2023 ==Valmentajat== Nimi Valmennusvuodet (kilpailuvuoden mukaisesti) Maria Wahlroos 2016-2023 Jarkko Jokinen 2016 Mija Schrey 2016 Heidi Idman 2018 Hanna Salo 2018-2023 Krista Allinen 2019-2021 Ina Tiittula 2022-2023 Tytti Tamminen 2022-2023 Luokka:Cheerleading Cheerleading
Hendrik Tollens

Hendrik Caroluszoon Tollens (1780–1856) oli alankomaalainen runoilija. Hänen isänsä oli kauppias, ja isän vaatimuksesta hän päätyi liikemiesuralle. Runous oli kuitenkin hänen varsinainen alansa, ja sille hän pysyi uskollisena vanhuuteensa saakka. Tollens on aikanaan ollut Alankomaiden suosituimpia ja kansanomaisimpia lyyrikoita, ja hän on kirjoittanut muun muassa "Wien Neêrlands bloed" (1817, 'Kellä alankomaalainen veri virtaa suonissaan'), joka oli Alankomaiden kansallislauluTollens, Hendrik Caroluszoon Tietosanakirja. Osa 9, palsta 1665–1666. Tietosanakirja-osakeyhtiö 1917 1815–1932. Hänen nimeään kunnioittaa 1902 perustettu kirjallisuuspalkinto Tollensprijs.> Tollensprijs hettollensfonds.nl, viitattu 25.6.2023 Tollens oli naimisissa tunnetun näyttelijän ja näytelmäkirjailijan Simon Rivierin tyttären kanssa ja tuli näin kosketuksiin teatteri- ja kirjailijapiirien kanssa. Hänen omat varhaisimmat teoksensa olivatkin näytelmiä, esimerkiksi Het huwelyk naar de mode, blyspel, in één bedryf (1800) ja De dood van Cézar (1801). Tollensin laajemmista runoelmista Overwvintering der Nederlanders op Nova Zembla oli ehkä tunnetuin. Suurimman suosion Tollens saavutti isänmaallisilla romansseillaan ja runoillaan porvariston kotipiireistä. Hänelle pystytettiin vuonna 1860 muistopatsas syntymäkaupunkiinsa Rotterdamiin. ==Tuotantoa== * Proeve van sentimenteele geschriften en gedichten (1800) * Proeve van minnezangen en idyllen (1801–1805) * Gedichten" (3 nid., 1808–1815) * Tafereel van de overwintering der Hollanders op Nova Zembla, in de jaren 1596 en 1597 (1816) * Romancen, balladen en legenden (1818) * Nieuwe gedichten (1821) * Liedjes van Matthias Claudius (1832) * Laatste gedichten (1843-1853) ==Lähteet== ==Aiheesta muualla== Luokka:Alankomaalaiset runoilijat Luokka:Vuonna 1780 syntyneet Luokka:Vuonna 1856 kuolleet
18p-tetrasomia

18p-tetrasomia on hyvin harvinainen kromosomipoikkeavuus, josta kärsivillä on kahden normaalin kromosomin 18 lisäksi yksi ylimääräinen, yhteen kiinnittyneistä kromosomin 18 lyhyistä haaroista muodostunut kromosomi.Minna Kankuri-Tammilehto, 18p-tetrasomia Tukiliitto 30.1.2015, viitattu 25.6.2023Chromosome 18, Tetrasomy 18p National Organization for Rare Disorders, viitattu 25.6.2023 Tästä ylimääräisestä kromosomista käytetään nimitystä isokromosomi 18p; häiriön nimeäminen tetrasomiaksi johtuu siitä, että siitä kärsivillä kromosomin 18 lyhyitä haaroja on neljä. Isokromosomin muodostuminen on seurausta kromosomien jakautumishäiriöstä. Joissain tapauksissa vain osassa soluista on kuvattu esiintyvän 18p-tetrasomian ja lopuissa normaalin kromosomiston. 18p-tetrasomia aiheuttaa kehitysvamman, joka yleensä vaihtelee asteeltaan keskivaikeasta vaikeaan. Tyypillisiä ovat kielellisen kehityksen ongelmat ja motorisen kehityksen selkeä viive. Muut oireet ovat yksilöllisesti vaihtelevia. 18p-tetrasomiasta kärsivillä on monesti pään ja kaulan alueilla sekä sormissa häiriölle luonteenomaisia ulkonäköpiirteitä. Poikkeavuuteen voi liittyä lyhytkasvuisuutta ja mikrokefaliaa eli pienipäisyyttä. 18p-tetrasomian kanssa syntyneiden ihmisten lihaksissa on usein esiintynyt hypertoniaa ja spastisuutta, mutta toisaalta joskus hypotonia. Poikkeavuuksia saattaa olla myös munuaisissa, virtsateissä ja sydämessä. Lähes puolilla 18p-tetrasomian kanssa syntyneistä on lievä, ennusteeseen vaikuttamaton sydänvika. Miespuolisilla 18p-tetrasomiaan liittyy keskimääräistä useammin piilokiveksisyys ja hypospadia. Noin puolilla 18p-tetrasomiasta kärsivistä on esiintynyt toistuvia välikorvan tulehduksia ja noin viidenneksellä epilepsia; yleisiä ovat olleet myös refluksitauti ja ummetus. Karsastus, taittovirheet, skolioosi, kyfoosi, syömisvaikeudet ja käytöshäiriöt ovat muita 18p-tetrasomiaan yhdistettyjä piirteitä. Monilla 18p-tetrasomian kanssa syntyneillä pienillä lapsilla esiintyy matala syntymäpaino, ruokkimisvaikeuksia ja oksentamistaipumus. Hoito on oireenmukaista. 18p-tetrasomia johtuu yleensä sporadisesta, uudesta de novo -mutaatiosta. Miltei poikkeuksetta 18p-tetrasomiatapaukset ovatkin ilmenneet ainoina suvussa. 18p-tetrasomiaa vaikuttaa esiintyvän saman verran miehillä ja naisilla. Ensimmäisenä 18p-tetrasomian raportoi tapauskuvauksessa tanskalainen Anders Frøland vuonna 1963. == Lähteet == Luokka:Kromosomipoikkeavuudet
Thomas Heftye

Thomas Heftye (10. huhtikuuta 1860 Aker – 19. syyskuuta 1921 Trondheim) oli norjalainen upseeri ja Venstren poliitikko, joka toimi puolustusministerinä vuosina 1903 ja 1908. Hän edisti Norjan lennätinlaitosta ja istui Kansainvälisessä olympiakomiteassa 1907–1908. Hän kuoli junaonnettomuudessa lähellä Trondheimia syyskuussa 1921. ==Lähteet== ==Aiheesta muualla== Luokka:Norjan puolustusministerit Luokka:Norjalaiset sotilaat Luokka:Upseerit Luokka:Vuonna 1860 syntyneet Luokka:Vuonna 1921 kuolleet
Hans Martin (jalkapalloilija)

Hans Martin (31. toukokuuta 1945) on entinen suomalainen jalkapalloilija, jalkapallovalmentaja, jalkapallovaikuttaja ja jääkiekkoilija. Hasse Martinin ura alkoi vuonna 1962, ja hän oli heti mukana Mestaruussarjaan nousseessa Åbo IFK:n ryhmässä. ÅIFK:n edellisestä kaudesta oli kulunutkin 28 vuotta sen pudottua syksyllä 1935 silloisesta päsarjasta. Hän pelasi seuran laitahyökkääjänä ja oli voittamassa kaudella 1963 SM-pronssia ja vuonna 1965 Suomen cup:in ÅIFK:lle. ÅIFK:n 1960-luvulla menestynyt joukkue hajosi syksyllä 1969, ja Hasse Martin siirtyi tällöin kaupungin jalkapallon pääsarjaseuraan TPS:ään. Alkuvaiheessa Martin loukkaantui alkuun pahasti, mutta pelasi loppujen lopuksi seurassa yhteensä 70 ottelua. Hasse Martin pelasi 1960- ja 1970-luvula myös jääkiekkoa seuranaan ensin ÅIFK kauteen 1966 asti ja sen jälkeen Kiekko-67. Hän edusti Suomea tammikuussa 1968 Innsbruckin talviuniversiadeissa. Lähti vuonna 1981 valmennukseen mukaan Raimo "Kili" Toivasen avuksi. Kolme kautta Kilin kanssa, voitti itse päävalmentajana SM- hopeaa 1984. TPS Jalkapallon puheenjohtaja vuodesta 1986, vuodesta 1990 Turun Palloseura ry:n puheenjohtaja. Veikkausliigan varapuheenjohtajuuden lisäksi hänellä oli myös muita luottamustehtäviä suomalaisessa jalkapallossa. Turun Palloseura ry:n puheenjohtaja 2011-16. Työurallaan Martin työskenteli ahtausliike A.E. Ericssonin palaveluksessa ja viime vaiheessa johtajana ja siitä fuusion kautta Finnsteven toimitusjohtajaksi, jossa jatkoi eläkeikään asti. == Saavutuksia == ===Pelaajana=== * SM-sarjassa pronssia 1963 ÅIFK:n riveissä * Suomen Cupin mestaruus 1965 ===Valmentajana=== * SM-hopeaa 1984 ===Tunnustuksia=== * TPS:n kultainen ansiomerkki 86/1992 * TPS Jalkapallon Kunniagallerian jäsen 24 18.6.2012 == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Suomalaiset jalkapallovaikuttajat Luokka:Suomalaiset jääkiekkoilijat Luokka:Vuonna 1945 syntyneet Luokka:Elävät henkilöt
Roblox Corporation

Roblox Corporation on amerikkalainen videopelejä kehittävä yritys, joka sijaitsee San Mateossa, Kaliforniassa. David Baszuckin ja Erik Casselin vuonna 2004 perustama yritys on vuonna 2006 julkaistun Robloxin kehittäjä. Yrityksessä oli töissä on 31.12.2022 yli 2 100 henkilöä. == Lähteet == Luokka:Yhdysvaltalaiset videopeliyritykset
Tollensprijs

Tollensprijs on viiden vuoden välein jaettava alankomaalainen kirjallisuuspalkinto. Se kunnioittaa nimellään alankomaalaista kirjailijaa Hendrik Tollensia.> Tollensprijs hettollensfonds.nl, viitattu 25.6.2023 ==Palkitut== * 1903 Gerard van Hulzen (1860–1940) * 1908 Carel Scharten (1878–1950) * 1913 Pieter Cornelis Boutens (1870–1943) * 1918 Willem Kloos (1859–1938) * 1923 Louis Couperus (1863–1923) * 1928 Reinier Johannes Willem van Genderen Stort (1886–1942) * 1933 Arthur van Schendel (1874–1946) * 1938 Herman de Man (1898–1946) * 1943 Johan Willem Frederik Werumeus Buning (1891–1958) * 1948 Hendricus Wijbrandus Jacobus Maria Keuls (1883–1968) * 1953 Bertus Aafjes (1914–1993) * 1958 Maria Dermout (1888–1962) * 1963 Ina Boudier–Bakker (1875–1966) * 1968 F. C. Terborgh (1902–1981), pseudoniem van Reijnier Flaes * 1973 Anton Koolhaas (1912–1992) * 1978 Michiel van der Plas (1927) * 1983 Belcampo (1902–1990 pseudoniem van Herman Pieter Schonfeld Wichers * 1988 Koos Schuur (1915–1995) * 1993 Marten Toonder (1912–2005) * 2000 drs. P (1919), pseudoniem van Heinz Hermann Poltzer * 2005 Jules Deelder (1944) * 2010 Paulien Cornelisse * 2015 Hans Dorrestijn * 2022 Ellen Deckwitz ==Lähteet== Luokka:Kirjallisuuspalkinnot
Lindesnes (sanomalehti)

Lindesnes on norjalainen vuonna 1889 perustettu sanomalehti, jonka kotikunta on Mandal. Lehti ilmestyy neljästi viikossa ja kuuluu Polaris Media- konserniin. Lindesnes avis.jpg|Lehden toimitus Mandalissa. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Mandal
X-pentasomia

X-pentasomia on naispuolisilla esiintyvä sukupuolikromosomien poikkeavuus, jossa perimässä on kolme ylimääräistä eli kaikkiaan viisi X-kromosomia.Pentasomia X Orphanet, viitattu 25.6.2023 X-pentasomia aiheuttaa kehitysvammaisuutta, kehitysviivettä, lyhytkasvuisuutta ja erilaisia kallon, kasvojen sekä tuki- ja liikuntaelinten poikkeavuuksia. X-pentasomian kanssa syntyneiden raajat ovat yleensä jääneet pieniksi ja niissä on ilmennyt usein sellaisia poikkeavuuksia kuin kamptodaktylia, klinodaktylia ja radioulnaarinen synostoosi. Pään ja kasvojen poikkeavuuksiin saattaa kuulua esimerkiksi mikrokefalia (pienipäisyys), mikrognatia (alaleuan pienuus) tai plagiokefalia (vinokalloisuus). X-pentasomian yhteydessä on kuvattu myös immunoglobuliinin poikkeavuutta ja kasvanut infektioalttius. Joskus X-pentasomiaan saattaa liittyä kardiovaskulaarisia epämuodostumia. Puheen ymmärrys on X-pentasomian kanssa syntyneillä ollut yleensä kehittyneempää kuin puheen tuotto. X-pentasomian yleisyys on tuntematon, ja alle 40 tapausta oli kuvattu lääketieteellisessä kirjallisuudessa vuoteen 2010 mennessä. == Lähteet == Luokka:Sukupuolikromosomipoikkeavuudet
Dycha

Paweł ”dycha” Dycha (s. 11. elokuuta 1997) on puolalainen Counter-Strike 2 -ammattilainen. Hän on edustanut Montea heinäkuusta 2024. == Ura == Dychan ensimmäinen ammattilaistason Counter-Strike: Global Offensive -joukkue oli Piast Gliwice Esports vuonna 2018, mutta hän vaihtoi nopeasti samana vuonna Invizy Esportsiin ja siitä edelleen noin kuukaudeksi EFBIJAJiin. Hän siirtyi vuoden 2019 alussa kokeilujaksolle kolmeksi viikoksi Team Kinguiniin. Välittömästi sen jälkeen oli edessä toinen kokeilujakso devils.onen parissa. Hän pelasi joukkueessa 46 ottelua, ja hänen hänen korkein ratinginsa oli 1,15. Dychan ensimmäinen pidempi sopimus oli viisi kuukautta Aristocrasyn riveissä toukokuusta marraskuulle 2019, mutta joukueen vaihdettua nimensä ARCYksi hän pelasi sielä vielä viikon. Dycha oli joukkueessa olonsa ajan sen paras pelaaja ratingilla 1,17 ja erottui Games Clash Masters 2019 LAN -turnauksessa edukseen 1,31 ratingilla. Sen jälkeen dycha siiryi Sproutiin hieman yli vuodeksi tammikuussa 2020. Dycha lähti joukkueesta siirtyäkseen viimeisimpään joukkueeseensa ENCE eSportsiin. Heidän ainoa S-tason turnausvoittonsa on ollut Intel Extreme Masters Dallas 2023, jossa he voittivat Mouzin finaalissa. Dychan rating finaalissa oli 1,02, joka oli joukkueen toiseksi alhaisin. Dycha penkitettiin ENCE:stä toukokuussa 2024. == Lähteet == Luokka:Puolalaiset elektronisen urheilun ammattilaiset Luokka:Vuonna 1997 syntyneet Luokka:Elävät henkilöt
Spinx

Lotan ”Spinx” Giladi (; s. 13. syyskuuta 2000) on israelilainen Counter-Strike 2 -ammattilainen. Hän on pelannut vuodesta 2022 Team Vitalitylle. Hänet valittiin maailman viidenneksi parhaaksi pelaajaksi vuonna 2023. Giladi pelasi uransa alkuvuodet pienemmissä joukkueissa, jotka olivat Uniquestars, Tikitakan ja c0ntact. Hän liittyi suomalaiseen ENCE eSportsiin yhtenä kolmesta uudesta pelaajasta tammikuussa 2021. Joukkueen kanssa Giladi sai merkittävimpänä hopeasijan ESL Pro League Season 15 -turnauksesta huhtikuussa 2022. Hän saavutti parhaiten pudotuspeliottelussa fnaticia vastaan, jossa hän sai peräti 1,75 keskiarvon. Se koostui 52 taposta ja 24 kuolemasta. Giladi jatkoi uraansa Team Vitalityyn elokuussa 2022 korvaten Kévin ”misutaaa” Rabierin. Joukkue saavutti seuraavan vuoden toukokuussa voiton viimeisestä Counter-Strike: Global Offensivessa järjestetystä major-turnauksesta, BLAST Paris Majorista. Giladin henkilökohtaisesti parhaat ottelut olivat semifinaali 1,45 keskiarvolla ja finaali 1,32 keskiarvolla. Giladi liittyi tammikuussa 2025 Mouziin. == Saavutukset == * Sija 18. HLTV TOP 20 -arvioinnissa vuonna 2022. * Sija 5. HLTV TOP 20 -arvioinnissa vuonna 2023. * Sija 13. HLTV TOP 20 -arvioinnissa vuonna 2024. == Lähteet == Luokka:Vuonna 2000 syntyneet Luokka:Elävät henkilöt Luokka:Israelilaiset elektronisen urheilun ammattilaiset